เรื่องร้องเรียน: บริเวณบริษัท Karmart ในซอยเพชรเกษม 54 มีเสียงดังเอี๊ยดๆเสียดแทงโสตประสาทเกือบตลอดเวลาคล้ายเสียงตอนแกว่งชิงช้าหรือเสียงโลหะเสียดสีกัน บางวันดังมากบางวันดังน้อย ไม่แน่ใจว่าเกิดจากลูกหมุนบนหลังคาโกดังเก็บของที่ Karmart ฝืดหรือไม่ อยากรบกวนให้ช่วยตรวจสอบ
การดำเนินการของเจ้าหน้าที่: ได้ติดตามผลการดำเนินการแก้ไขเรื่องร้องเรียนดังกล่าว พบว่าเรื่องร้องเรียนได้รับการแก้ไขเรียบร้อยแล้ว โดยทางบริษัทได้ดำเนินการซ่อมแซมและทดลองการใช้งานเรียบร้อยแล้วไม่พบว่ามีเสียงดังรบกวน
ความเห็นของผู้แจ้ง: ขอบคุณที่ช่วยหาทางแก้ไขปัญหาได้อย่างรวดเร็วค่ะ ณ ตอนนี้ไม่ได้ยินเสียงแล้วแต่หลังจากนี้ยังไม่แน่ใจว่าจะยังมีปัญหาเดิมอีกมั้ยเพราะไม่แน่ใจว่าปัญหาเรื่องเสียงตามที่แจ้ง ตอนที่พีคๆดังมากๆนั้นมาจากสาเหตุนี้แน่หรือไม่ เพราะไม่ได้ดังทุกวันตลอดเวลา  อยากเสนอแนะให้สามารถอัพโหลดเป็นคลิปวิดีโอหรือคลิปเสียงได้ด้วย เพราะบางทีเรื่องเสียงมันอธิบายด้วยรูปหรือตัวหนังสือยาก จะได้ให้หลายฝ่ายช่วยกันวิเคราะห์หาต้นตอได้แม่นยำมากขึ้นค่ะ
พื้นที่: แขวงบางด้วน เขตภาษีเจริญ กรุงเทพมหานคร